Държавен вестник, бр. 15, 2010 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  15
Продължава работата по подпомагане на 
потребителите на европейска статистическа ин­
формация чрез специално обособената рубрика 
на интернет страницата на НСИ – ESDS Help 
Desk. Българският център е част от мрежата 
подобни центрове в националните статистиче­
ски институции на всички държави – членки 
на ЕС. Чрез тази мрежа Евростат осъществява 
стратегията си, насочена към безплатно раз­
пространение на статистическа информация. 
Потребителите на страницата на Евростат имат 
възможност за безплатен достъп до хармони­
зирана статистическа информация, включена 
в базите данни на Евростат, както и до всички 
публикации в електронен формат. По-голямата 
част от запитванията на потребителите през 
изминалата година се отнасяха за: индексите 
на потребителските цени и инфлацията в стра­
ните – членки на ЕС, заетостта, образовани­
ето, външната търговия и туризма. Очертава 
се тенденция към нарастване на интереса на 
потребителите към дейността на ESDS Help 
Desk в България и разширяване на областите 
на търсената информация.
От началото на септември 2009 г. функцио­
нира вътрешна система за управление на вхо­
дящите потребителски заявки – осъществява 
се чрез интранет страницата на НСИ. Целта 
е чрез системата да се подобрят отчетността 
и контролът на извършените дейности. Систе­
мата дава възможност за анализ на потреби­
телското търсене, който ще даде възможност 
да се разширява кръгът от теми и показатели, 
които да бъдат включвани в страницата на 
НСИ. От началото на август 2009 г. започна 
изследване на удовлетвореността на потре­
бителите от предоставяните статистически 
информационни продукти и услуги – с нова 
анкетна карта, която е достъпна и чрез ин­
тернет страницата на НСИ.
ІІ.4. УСКОРЕНО ВНЕДРЯВАНЕ НА НОВИ 
ИНФОРМАЦИОННИ ТЕХНОЛОГИИ
Дейностите по реализацията на „Ускорено 
внедряване на нови ИКТ“ през 2009 г. бяха 
насочени към осигуряването на средства и 
технологии, даващи възможност за ефективно 
обхващане, обработка и разпространение на 
качествени статистически услуги с цел пре­
връщането на НСИ в първокласен доставчик 
на статистически продукти и услуги за всички 
групи потребители от страната и чужбина.
През 2009 г. за първи път в НСИ бе вне­
дрена електронна услуга, позволяваща он-лайн 
подаване на годишните счетоводни отчети и 
статистически справки от отчетните единици. 
Разработената и внедрена web базирана ИС 
„Бизнес статистика“, чрез която се осъщест­
вява он-лайн подаването на годишните отчети 
от бизнеса, е реализирана с най-съвременни 
Oracle технологични продукти (Oracle Database 
Server 11g, Oracle WebLogic Server 11g, Oracle BI 
Server, Publishing and Reporting). По този начин 
се осигурява не само качествено ново обслуж­
ване на респондентите в посока улесняване на 
тяхната работа, но се повишават и сигурността, 
надеждността и качеството на подаваните данни. 
От следващата 2010 г. НСИ ще бъде единна 
входна точка на он-лайн подаване на годиш­
ните отчети за НСИ и НАП, което ще бъде 
възможно чрез тази информационна система.
През 2009 г. НСИ започна последователен 
процес на реинженеринг на информационни 
системи/програмни продукти, използващи 
морално остарели платформи, към разра­
ботка с най-новите технологии Oracle ADF 
върху Oracle 11g и .Net върху SQL Server и 
IIS application server. Осъществиха се няколко 
проекта в това направление (on-line системи/
приложения, използващи последни технологии 
на Microsoft (.Net, IIS, SQL Server 2005), в клю­
чови статистически области като статистика 
на потребителските цени и инфлацията, три­
месечните изследвания на предприятията, на 
чуждестранните инвестиции и на дълготрайните 
материални активи, изследването „Използване 
на ИКТ в предприятията“ и изследването „Цени 
на производител на услуги“ от краткосрочната 
бизнес статистика.
През 2009 г. беше инсталиран един от 
най-съвременните статистически пакети SPSS 
Statistics Server 17.0 (IBM Corp придоби SPSS 
Inc. през лятото на 2009 г.), който се превръща 
в основна аналитична платформа в работата 
на НСИ. Със сървърната версия се постигат 
съществени предимства при обработка на огро­
мни обеми данни и провеждане на ресурсоемки 
анализи, като висока продуктивност, контрол и 
администриране на натоварването, увеличена 
мощност и ускоряване на обработката, ефектив­
ност, унификация, сигурност (централизиран и 
защитен достъп до информацията с възможност 
за администриране нива и права на достъп 
на различни потребители до различни бази 
данни), нисък мрежов трафик, възможност за 
надграждане на системата. Чрез реализирането 
на интерфейси към различни съществущи или 
нови системи се осигурява основата за разра­
ботване на data warehouse (DW) върху единна 
аналитична среда.
През 2009 г. беше извършен качествено нов 
напредък по предаването на данни към Евростат 
с предоставения програмен продукт eDamis. 
Чрез еDamis Евростат реализира концепцията 
за единична входна точка (SEP) на подаване 
на данни към Евростат от националните ста­
тистически служби. НСИ е реализирал 76% 
покритие, т.е. 76% от информацията, подавана 
от НСИ към Евростат, се реализира чрез тази 
система, с което НСИ се нарежда сред водещите 
институции в това направление.